Valtion IT-johtoryhmä

Asettaminen	
	Valtioneuvoston kanslia on tänään asettanut Valtion IT-johtoryhmän. 	

Toimikausi	
	18.11.2004 - 31.12.2005  	

Tausta	
	Valtion tietohallinnon menettelytapojen uudistamista suunnitellut työryhmä ehdotti pääministerille luovuttamassaan raportissa valtion tietohallintoon konsernimaista johtamismallia. Uudessa mallissa valtion tietohallinnon johtamisesta ja strategisesta ohjauksesta vastaa uusi johtamisyksikkö, jonka toimintaa ohjaa valtion IT-johtoryhmä ja valtion IT-johtaja.	

Tavoitteet	

Tehtävä	
	Valtion IT-toiminnan uudistuksen käynnistysvaiheessa johtoryhmän keskeisenä tehtävänä on muun muassa valmistella IT-johtajan valintaa ja IT-johtamisyksikön organisaatiota sekä johtaa uudistusprosessin etenemistä muutenkin. Valtion tietohallintolain valmistelu on käynnistynyt ja laissa tullaan tarkemmin määrittelemään IT-johtoryhmän asema.	

Organisointi	
	Johtoryhmä	
		Puheenjohtaja Juhani Turunen, alivaltiosihteeri, valtiovarainministeriö 	
		Jäsenet:	
		Risto Volanen, valtiosihteeri, valtioneuvoston kanslia 	
		Ritva Viljanen, kansliapäällikkö, sisäasiainministeriö 	
		Heikki Haukirauma, tietohallintojohtaja, työministeriö 	
		Markku Linna, kansliapäällikkö, opetusministeriö 	
		Sirkka Hautojärvi, kansliapäällikkö, ympäristöministeriö 	
		Kristiina Soini, johtaja, Ilmatieteen laitos 	
		Markku Koli, osastopäällikkö, Pääesikunta 	

Kustannukset ja rahoitus	
	Valtion IT-johtoryhmän toiminnan kustannukset rahoitetaan valtiovarainministeriön pääluokasta. It-johtoryhmän työ tehdään virkatyönä. Kokouspalkkioita ei makseta.
Kukin taustayhteisö vastaa edustajiensa kaikista matkakustannuksista.
IT-johtoryhmä ei voi tehdä valtioneuvoston kansliaa sitovia tilauksia eikä sopimuksia, kuten konsulttitoimenantoja, toimitilojen vuokraamista tai materiaalihankintoja.
Mahdollisten mietintöjen ja muiden julkaisujen painosmäärät, jakelu ja kääntäminen on selvitettävä etukäteen valtiovarainministeriön ja valtioneuvoston kanslian kanssa.	

	Matti Vanhanen	Pääministeri	

	Auni-Marja Vilavaara	Hallintojohtaja	

LIITTEET	

JAKELU	
	Ohjausryhmän puheenjohtaja ja jäsenet	

TIEDOKSI	
	Ministeriöt, VNK kirjaamo, Ilmatieteen laitos, Pääesikunta, HARE